અને છેલ્લે લેખિકા વીણાબેન શાહે સાચુ જ કહ્યું છે કે ભલે આપણે કંઈ જ ન કરીએ. જાત્રા ન કરીએ, પ્રવચન ન સાંભળીએ, વ્રત-ઉપવાસ ન કરીએ તો કંઈ નહી. ભગવાનને આ બધું કંઈ જ ભાવતું નથી. એને જોઈએ છે અરીસા જેવું સાફ, નિર્મળ મન, બીજાના દુ:ખે દુ:ખી થતું પારદર્શક હૈયું, પરોપકાર કરવાની વ્રુત્તિવાળો સાચો વૈષ્ણવજન જોઈએ છે. આ વરસમાં શું કરવું એનો નિશ્ચય કરીએ. પ્રતિજ્ઞા નહિ. કારણ કે પ્રતિજ્ઞા એ તો બંધન થઈ જાય. આજે બંધન કોઈને ગમતુ નથી. ધન, વૈભવનું પ્રદર્શન, અતિરેકનો આડંબર તો ત્યજવો જ જોઈએ. અંગ્રેજીમાં જેને “Vulgar Display of wealth” કહીએ છીએ તેને તિલાંજલી આપવી જોઈએ. સાદાઈ સરળતા અને સત્યનિષ્ટા જ ઇશ્વર સમીપ લઈ જાય છે.